17.5.2014 Jurnalul Oficial al Uniunii Europene L147/71 DECIZIA DELEGATĂ A COMISIEI din 10 martie 2014 de stabilire a criteriilor și condițiilor pe care trebuie să le îndeplinească rețelele europene de refe- rinţă și furnizorii de servicii medicale care doresc să se alăture unei rețele europene de referință (Text cu relevanță pentru SEE) (2014/286JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2011/24/UE a Parlamentului European și a Consiliului din 9 martie 2011 privind aplicarea drepturilor pacienților în cadrul asistenței medicale transfrontaliere (!), în special articolul 12 alineatul (4), litera (a), întrucât: (1) Articolul 12 din Directiva 2011/24/UE prevede că Comisia trebuie să sprijine statele membre în vederea dezvol- tării reţelelor europene de referință (denumite în continuare „reţele”) între furnizorii de servicii medicale și centrele de expertiză din statele membre, în special în domeniul bolilor rare ()). În acest scop, Comisia adoptă o listă de criterii şi condiții specifice care trebuie îndeplinite de reţelele europene de referință și de furnizorii de servicii medicale care doresc să facă parte și să devină membri ai unei rețele (denumiți în continuare „membri”). Reţelele ar trebui să îmbunătățească accesul la diagnostic, tratament și furnizarea unei asistențe medicale de înaltă calitate pacienților a căror situație medicală necesită o concentrare deosebită de resurse sau expertiză și ar putea, de asemenea, constitui puncte focale pentru formarea şi cercetarea medicală, difuzarea informațiilor şi evaluare, mai ales în cazul bolilor rare. (2)  În conformitate cu articolul 12 alineatul (2) din Directiva 2011/24/UE, fiecare reţea trebuie să selecteze cel puțin trei obiective de pe lista prevăzută la articolul 12 alineatul (2) din Directiva 2011/24/UE şși să demonstreze că dispune de competențele necesare pentru a le realiza în mod eficace. În plus, reţelele au obligația de a completa lista de sarcini sau caracteristici prevăzută la articolul 12 alineatul (4) litera (a) punctele (i)-(vi) din Directiva 2011/24JUE. Prezenta decizie stabileşte o listă de criterii sau condiții specifice care să garanteze îndeplinirea acestor sarcini de către rețele. Aceste criterii și condiții ar trebui să ofere baza pentru înființarea şi evaluarea reţe- lelor. (3)  Printre setul de criterii și condiții necesare pentru a permite rețelelor realizarea obiectivelor aplicabile de la arti- colul 12 alineatul (2) din Directiva 2011/24/UE, decizia prevede o listă de criterii privind guvernanța şi coordo- narea rețelelor care ar trebui să garanteze funcţionarea transparentă și eficientă a acestora. Deşi rețelelor ar trebui să li se permită să aibă diferite modele de organizare, este necesar să se solicite ca ansamblul acestora să aleagă unul dintre membrii lor în calitate de membru coordonator. Membrul coordonator numeşte o persoană care acționează în calitate de coordonator al rețelei (denumit în continuare „coordonator”). Acestea ar trebui să fie reglementate de un comitet de rețea (denumit în continuare „comitet”) compus din reprezentanți ai fiecărui membru din rețea. Comitetul director ar trebui să fie responsabil de redactarea și de adoptarea regulamentului de procedură, a planurilor de lucru şi a rapoartelor privind progresele înregistrate și orice alte documente referitoare la activitățile rețelei. Coordonatorul, asistat de comitet, ar trebui să sprijine şi să faciliteze coordonarea internă atât în cadrul reţelei, cât și cu alți furnizori de servicii medicale. (4) Furnizarea de asistență medicală de înaltă specializare, unul dintre criteriile pe care trebuie să le îndeplinească rețelele, ar trebui să aibă la bază servicii de asistență medicală de înaltă calitate, accesibile și eficiente din punct de vedere al costurilor. Aceasta necesită echipe multidisciplinare de asistență medicală cu înaltă calificare și cu expe- riență și, cel mai probabil, echipament medical sau infrastructuri specializate avansate care, în general, implică o concentrare a resurselor. () JOL88,44.2011,p. 45. () COM(2008) 679 final.